 Mchezo wa kwanza baina ya Serengeti Boys na Misri utachezwa Jumamosi, Aprili 2 Uwanja wa Taifa huku mchezo wa pili ukichezwa Jumanne Aprili 5 katika Uwanja wa Azam Complex Chamazi, Dar es Salaam.Msafara wa Misri unatarajiwa kuwasili kesho ukiwa na watu 33, wakiwemo wachezaji 25 na viongozi 8. Wataondoka nchini Aprili 6 kurejea kwao Misri.Kikosi cha Serengeti Boys kinachonolewa na makocha Bakari Shime na Sebastian Mkomwa wakishauriwa na Jan Poulsen, kimeendelea na mazoezi katika Uwanja wa Karume, Ilala jijini Dar es Salaam yalipo Makao Makuu ya TFF.Serengeti Boys iliingia kambini takribani wiki mbili zilizopita katika hosteli za TFF zilizopo Karume, kujiandaa na michezo hiyo miwili ya kirafiki ya kujipima nguvu kujiandaa kuwania kufuzu kwa Fainali za Mataifa ya Afrika kwa Vijana wenye umri chini ya miaka 17 zitakazofanyika mwakani huko Madagascar.Tanzania itaanza kuwania kufuzu kwa fainali hizo mwishoni mwa Juni kwa kukipiga dhidi ya Shelisheli.